الإدعاء
- تصميم منتشر بشكل كبير عليه لوجو موقع "الوطن"، وصورة السيسي مكتوب عليها: "مفيش مانع ندي للفلسطينيين حتة من سيناء ويستقلوا عن إسرائيل والكل يعيش في سلام".
– الكلام ده مفبرك. الرئيس AbdelFattah Elsisi – عبد الفتاح السيسي مقالش أي تصريح بالكلام ده، ونفى أكثر من مرة قبل كده التفريط في جزء من سيناء، وقال إن مصر مع إقامة دولة فلسطينية على حدود عام 1967 وعاصمتها القدس الشرقية.✅✅
– آخر تصريح للسيسي بخصوص الموضوع ده كان في شهر يونيو اللي فات، بعد انتشار الكلام عن “صفقة القرن”، وقال فيه: “بيقولك السيسي هيدي حاجة لحد، طب وانتم يا مصريين بتعملوا إيه، ماحدش يقدر يعمل حاجة إلا بيكم. هل تتصوروا مثلا إن أنا ممكن أفرط يعني.. طب ليه أفرط؟.. انتم يا مصريين اللي بتحددوا مصيركم، ومفيش حد ممكن يعمل حاجة إلا بيكم”.
– كمان موقع “الوطن” منشرش التصريح ده، وفونت الخط اللي على التصميم المفبرك مش هو الفونت المعتمد في تصميمات موقع الوطن.